Մանրուքները (ֆիլմ)

**Մանրուքները** (), 2021 թվականի ամերիկյան նեո նուար քրեական թրիլլեր ֆիլմ, որի հեղինակը և ռեժիսորը Ջոն Լի Հենքոքն է, իսկ պրոդյուսերները՝ Հենքոքը և Մարկ Ջոնսոնը։ Գլխավոր դերերում հանդես են եկել Դենզել Վաշինգտոնը, Ռամի Մալեքը, Ջարեդ Լետոն, Քրիս Բաուերը, Մայքլ Հայեթը, Թերի Քինին և Նատալի Մորալեսը։

Միացյալ Նահանգներում ֆիլմը թողարկվել է 2021 թվականի հունվարի 29-ին Warner Bros. Pictures ընկերության կողմից՝ դրա հետ միաժամանակ թողարկվելով նաև HBO Max սթրիմինգային ծառայության վրա։ Այն արժանացել է քննադատների խառը ակնարկների, որոնք հատկապես բարձր են գնահատել դերակատարությունները, ռեժիսուրան և մթնոլորտը՝ քննադատելով սցենարը և համեմատելով այն 1995 թվականին լույս տեսած «Յոթ» ֆիլմի սցենարի հետ։ Իր դերակատարության համար Ջարեդ Լետոն առաջադրվել է Ոսկե Գլոբուս և Կինոդերասանների միության մրցանակներին «Երկրորդ պլանի լավագույն դերասան» անվանակարգում։

## Դերասանական կազմ
* Դենզել Վաշինգտոն՝ Ջոք «Դիք» Դիքոն
* Ռամի Մալեք՝ Ջիմ Բաքսթեր
* Ջարեդ Լետո՝ Ալբերտ Սփարմա
* Քրիս Բաուեր՝ Դեթ Սալ Ռիզոլի
* Մայքլ Հայաթ՝ Ֆլո Դանիգեն
* Թերի Քինի՝ Կառլ Ֆարիսս
* Նատալի Մորալես՝ Ջեյմի Էսթրադա
* Իսաբել Արայիսա՝ Էյնա Բաքսթեր
* Ջորիս Ջարսկի՝ սերժանտ Ռոջերս
* Գլեն Մորշոուեր՝ Հենրի Դևիս
* Սոֆյա Վասիլևա՝ Թինա Սալվատորե
* Ջեյսոն Ջեյմս Ռիքթեր՝ Ուիլյամս
* Ջոն Հառլան Քիմ՝ սպա Հենդերսոն
* Ֆրեդերիկ Քյոլեր՝ Սթեն Փիթերս
* Ջուդիթ Սքոթ՝ Մարշա
* Մայա Քազան՝ Ռոնդա Ռաթբան
* Թիֆանի Գոնսալեզ՝ Ջուլի Բրոք
* Աննա ՄաքՔիթրիկ՝ Մերի Ռոբերտս
* Շեյլա Հուլահան՝ Փեյջ Քալահան
* Օլիվիա Վաշինգտոն՝ Էյմի Էնդերս
* Իբոնի Ն․ Մայո՝ Թամարա Յուինգ
* Լի Գարլինգտոն՝ Լենդլեդի
* Չառլի Սաքստոն՝ Ֆելիքս

## Արտադրություն
Սցենարի առաջին տարբերակը Հենքոքը գրել էր 1993 թվականին Սթիվեն Սփիլբերգի համար, սակայն վերջինս հրաժարվել է նկարահանել այն՝ համարելով, որ պատմությունը չափազանց մռայլ է։ Քլինթ Իսթվուդը, Ուորեն Բիթին և Դենի Դե Վիտոն նույնպես ներգրավվել էին ֆիլմը նկարահանելու գործընթացի մեջ, սակայն, ի վերջո Հանքոքը որոշել է ինքնուրույն նկարահանել իր սեփական սցենարով ֆիլմը։

2019 թվականի մարտին Դենզել Վաշինգտոնը պայմանագիր է կնքել ֆիլմում նկարահանվելու համար։ Մայիսին Ռամի Մալեքը նույն։պես միացել է դերասանական կազմին։ Օգոստոսին Ջարեդ Լետոն բանակցությունների մեջ է մտել սերիական մարդասպան Ալբերտ Սփարմայի դերը կերտելու համար։ Սեպտեմբերին նկարահանումներին միացել են նաև Նատալի Մորալեսը, Ջորիս Ջարսկին, Շեյլա Հուլահանը և Սոֆյա Վասիլևան։ Հոկտեմբերին Ջեյսոն Ջեյմս Ռիքթերը, Մայքլ Հայաթը, Քերի Օ'Մալին, Իսաբել Արաիսան և Ջոն Հարլան Քիմը նույնպես համալրել են դերասանական կազմը։ Նոյեմբերին Քրիս Բաուերը ևս միացել է դերասանական կազմին։

Նկարահանման շրջանը սկսել է 2019 թվականի սեպտեմբերի 2-ին Կալիֆոռնիա նահանգի Լոս Անջելես քաղաքում։ Նկարահանումները սառեցվել են 2019 թվականի դեկտեմբերին։

Ֆիլմի երաժշտության հեղինակն է Թոմաս Նյումանը։

## Թողարկում
Ֆիլմը Միացյալ Նահանգների կինոթատրոններում թողարկվել է 2021 թվականի հունվարի 29-ին Warner Bros. Pictures կինոընկերության կողմից։ Դրա հետ մեկտեղ այն 31 օրով թողարկվել է HBO Max հոսքային ծառայության վրա։ Իր առաջնելութային շաբաթվա ընթացքում այն դարձել է հարթակի ամենադիտվող նախագիծը։

## Ընդունելություն
### Շահույթ
2021 թվականի մարտի 7-ի դրությամբ՝ «Մանրուքները» ֆիլմը 7.8 միլիոն ԱՄՆ դոլար է հավաքել ԱՄՆ-ում և Կանադայում և 5.3 միլիոն՝ այլ տարածաշրջաններում։ Ֆիլմի համաշխարհային շահույթը կազմել է մոտ 13.1 միլիոն ԱՄՆ դոլար։ Արդյունքում ֆիլմը ցուցադրվել է 2171 կինոթատրոնում և հավաքել է 4․8 միլիոն դոլար՝ ունենալով դրամարկղային հավաքույթի ամենաբարձր ցուցանիշները։ Հանդիսատեսների 55%-ը տղամարդիկ էին, իսկ 80%ը  25 տարեկանից բարձր։

Ըստ կանխատեսումների, իր թողարկման առաջին շաբաթվա ընթացքում ֆիլմը ներքին շուկայում պետք է մոտ 2.5 միլիոն ԱՄՆ դոլար հավաքեր։ Ըստ BoxOfficeMojo.com կայքի՝ COVID-19 համավարակից ի վեր ֆիլմը դարձել է ամենահաջող R վարկանիշով նախագիծը։ Իր թողարկման երկրորդ շաբաթվա ընթացքում ևս ֆիլմը գրանցել է դրամարկղային հավաքույթի ամենաբարձր ցուցանիշները ինչպես ներքին, այդպես էլ արտաքին շուկաներում՝ հավաքելով համապատասխանաբար 2.1 միլիոն և 1.4 միլիոն դոլար։

### Մրցանակներ

## Ծանոթագրություններ

## Արտաքին հղումներ
* Սցենարը 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:Warner Bros. ֆիլմեր
Կատեգորիա:Ամերիկյան թրիլեր ֆիլմեր
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական թրիլեր ֆիլմեր
Կատեգորիա:Անգլերեն ֆիլմեր
Կատեգորիա:Իրական դեպքերի վրա հիմնված դրամա ֆիլմեր
Կատեգորիա:Լոս Անջելեսում նկարահանված ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Ֆիլմեր, որոնց գործողությունները տեղի են ունենում Լոս Անջելեսում
Կատեգորիա:Ֆիլմեր, որոնց գործողությունները տեղի են ունենում 1990 թվականին